टारवॉटर
सात साल पहले
मारो उसे! मारो उस हरामी को!
उसे जान से मार दो! उस हरामी को जान से मार दो!
वह आख़िर है कहाँ?
क्या हमें घर पर नज़र रखनी चाहिए?
वह वापस आ सकता है।
हे!
- हमें यहाँ अंदर बैकअप चाहिए, तुरंत! - हिलना मत!
नहीं! मैं विरोध नहीं कर रहा हूँ! नहीं! मुझे नहीं पता था तुम लोग पुलिसवाले हो।
अतीत
कमबख़्त लेटे रहो।
केप फ़ियर
जॉन डी. मैकडॉनल्ड के उपन्यास
"दी एक्सीक्यूशनर्स" पर आधारित
बस थोड़ा सा चुभेगा।
- ग्रेसन से बात हुई? - अभी तक नहीं।
शायद अब थाने में केडी से पूछताछ हो रही होगी।
क्या तुम्हें कुछ याद आया?
तुम कहाँ गए थे?
तुमने क्या लिया था?
तुम पूरा दिन ग़ायब थे, ज़ैक।
नैटली बोल रही हूँ।
अगर तुम्हें याद हो कि तुम्हारी पैर की उँगली कहाँ कटी थी, तो मैं उसे बर्फ़ में रख सकता हूँ।
उसे वापस लगा सकते हैं।
क्या हुआ?
- क्या हुआ? तुम ठीक हो? - निगलना मुश्किल हो रहा है।
क्या मेरी बात किसी डॉक्टर से हो सकती है?
वह थोड़ी देर में आपसे मिलेंगे।
मैं देखता हूँ अगर हम तुम्हें...
हट जाइए।
- नहीं! - रुकिए, रुकिए। मैम।
हे भगवान! मैम...
- छोड़ दो! छोड़ दो मुझे! - मुझे मदद चाहिए!
ज़रा सम्भालकर।
कप ही नहीं हैं।
ठीक है, डॉक, जो आपको करना है, करिए।
आपको बिल्कुल स्थिर रहना है, जब तक मैं इसे ठीक से नहीं लगा देता।
आप कब तक इसके साथ छेड़छाड़ करते रहेंगे?
जब पुलिस वालों ने मुझ पर हमला किया, उन्होंने इसे बुरी तरह मरोड़ दिया था।
यह टूटी नहीं है, ठीक है? यह बस अपनी जगह से हट गई है।
आपको पूरा यक़ीन है?
- क्या आपने यह पहले किया है? - दिन-रात यही करता हूँ।
- क्या सबसे अच्छा तरीक़ा यही है? - यही एकमात्र तरीक़ा है।
- ठीक है। - नहीं, नहीं।
- हिलो मत। एकदम स्थिर रहो... - ठीक है, सर, सर।
- मुझे करने दीजिए। मैं करता हूँ। मैं करता हूँ। - नहीं...
हो गया। आसान था।
और अब आपकी उँगली पर स्प्लिंट लगा दी गई है, मिस्टर केडी।
ठीक है। शुक्रिया।
और अब यह पूरी तरह से आपके हवाले हैं, डिटेक्टिव्स।
शुक्रिया, डॉक्टर।
कोई जवाब नहीं दे रहा है। लगता है वे सब मेरे बारे में भूल गए।
समझ में नहीं आ रहा कि उसकी पैर की उँगली कैसे कट गई। तुम्हारी माँ कहाँ थीं?
- टॉम कहाँ था? - पॉल।
मैं वापस सोने आ रहा हूँ।
- ठीक है, तो... - माफ़ करना। ब्रिटनी को नींद नहीं आती।
- बातचीत अच्छी रही, डैड। - नाइट।
- कमबख़्त पार्टी हो जाए! - भगवान।
- कैली। - मैं शराब लाई हूँ। मैं जॉइंट भी लाई हूँ।
- हे। हे। - यह तो बहुत अच्छी बात है।
- हे भगवान। - मैंने तुम्हें चौंका दिया।
मैं तुम्हारी पसंद की चीज़ें लाई हूँ। सब कुछ लाई हूँ।
मिस्टर केडी, अगर हम कुछ सवाल पूछें तो आपको कोई ऐतराज़ तो नहीं?
क्या यह वही समय है जब एक समझदार आदमी एक वकील की माँग करता है?
देखिए, सर, आज रात आपने तीन पुलिस वालों पर हमला किया।
मुझे लगता है एक समझदार व्यक्ति हमारे साथ सहयोग करना चाहेगा।
आप हमें यह क्यों नहीं बताते कि पिछले 24 घंटों में आप क्या कर रहे थे?
आपके ऑफ़िसरों ने अपनी पहचान नहीं बताई थी।
आपका एयरबीएनबी एक गेस्ट हाउस था। प्रॉपर्टी के मालिक ने हमें मंज़ूरी दे दी थी।
देखिए, आधी रात को फुसफुसाहटें हो रही थीं...
शरीर अपने-आप प्रतिक्रिया देने लगता है।
आपको पता है मेरे दिमाग़ में चोट लगी है?
हाँ, वह दिमाग़ की चोट...
क्या उसकी वजह से आपको कभी भ्रम होता है या कुछ चीज़ें दिखाई देती हैं?
जैसे, आपकी मृत पत्नी या बच्चा?
क्या हुआ?
अब मुझे पता चल गया आपको किसने भेजा है।
और इसमें आपको इतना मज़ेदार क्या लग रहा है, मिस्टर केडी?
शैतान का नाम लिया और शैतान हाज़िर।
ग्रेसन, मैं मिस्टर केडी से अकेले में कुछ बात करना चाहूँगी।
आप एक दूसरे को जानते हैं? बेशक जानते होंगे।
मुझे लगता है यह मामला आप हमें सम्भालने दीजिए, मिस बॉडन।
दरअसल, मैं भी एक वकील से बात करना चाहता हूँ।
इस वकील से।
तुमने सुन लिया।
क्या यहाँ का काम कभी पूरा भी होगा?
मेरे डैड ने एक और कांट्रेक्टर को निकाल दिया।
जब टॉम ग़ुस्से में होते हैं तो काफ़ी आकर्षक लगते हैं।
उस "मैं पहले मरीन में था और तुम्हें उठाकर आसानी से बेंच-प्रेस कर सकता हूँ," वाले अंदाज़ में।
क्या? तुम दोनों का कोई ख़ून का रिश्ता तो है नहीं।
तुम ऐसी क्यों हो?
अपना मूड मत ख़राब करो।
मुझे मस्ती करती हुई नैटली ज़्यादा अच्छी लगती है।
पी भी लो।
मैं नहीं चाहती कि जब वे वापस आएँ, मैं उन्हें नशे में धुत मिलूँ।
ठीक है।
वैसे तुम मुझे पिला सकती हो।
तुम ख़ुद जॉइंट नहीं पी सकतीं?
तुम चाहती हो कि मैं, मतलब,
इसे चबा-चबाकर चिड़िया के बच्चे की तरह तुम्हारे मुँह में डालूँ?
नहीं।
अह-अह। बहुत अजीब लगेगा।
माफ़ करना।
क्या कोई फ़ोन बज रहा है?
तुम्हारे उँगलियाँ और पैर की उँगलियाँ काटने वाले
भाषण देने के ठीक बाद मेरा बेटा घर आया और उसके पैर में नौ उँगलियाँ थीं।
वाह। तुम्हारे बेटे के पैर की उँगली कट गई? क्या हुआ?
उसे याद नहीं है क्योंकि तुमने उसे कुछ नशीली चीज़ पिला दी थी।
- मैंने उसे नशीली चीज़ पिला दी? - हाँ।
मैं ऐसा क्यों करूँगा?
मैक्स। मुझे पता है यह तुमने ही किया है।
फिर मैं तुमसे दोबारा पूछता हूँ।
मैं तुम्हें तकलीफ़ क्यों देना चाहूँगा?
मैं तुम्हारा दिमाग़ नहीं पढ़ सकती।
मुझे तुम्हारे बेटे के लिए अफ़सोस हो रहा है।
अगर वह ड्रग्स ले रहा है और ग़लत फ़ैसले ले रहा है, यह उसके लिए अच्छा नहीं है।
लेकिन, उसकी उम्र बहुत कम है। वह बदल सकता है। तुम भी बदल गई थीं।
मत करो।
- क्या? - तुम मुझे नहीं जानते।
- नहीं? - नहीं।
मुझे याद आ रहा है कि हम कई मायनों में एक जैसे हैं।
जैसे, मुश्किल बचपन, और सख़्त पिता।
और सुनो, तुम्हारा बेटा ख़ुशक़िस्मत है कि तुम उसके साथ हो।
और तुम भी ख़ुशक़िस्मत हो। तुम्हें वह सब कुछ मिल गया जो तुम चाहती थीं।
भाड़ में जाओ।
- ज़ैक बॉडन? - वह वहाँ पर है।
- मिस्टर बॉडन? - हाँ।
मैं डॉ. मिंटर हूँ। मैं एक मनोचिकित्सक हूँ।
- हाय। - क्या मैं आपसे बात कर सकती हूँ?
हाँ। मेरी पत्नी बस अभी आती ही होंगी।
तुम कहाँ हो? प्रश्नवाचक चिह्न।
क्या आपका बेटा ड्रग्स लेता है?
नहीं। नहीं।
मेरा मतलब, शायद वीड लेता हो, लेकिन हार्ड ड्रग्स नहीं।
परिवार में पहले किसी को मानसिक बीमारी रही है?
नहीं, नहीं।
मेरी पत्नी के डैड को रही है। वह शायद बायपोलर हैं।
पर अब उनका मेलजोल नहीं है।
और आपकी तरफ़ के परिवार में?
नहीं।
क्या घर पर कुछ चल रहा है? स्कूल में?
पिछले साल, ज़ैक की उसी की उम्र की एक गर्लफ़्रेंड थी, और ज़ैक के पास उसकी कुछ...
अंतरंग तस्वीरें थीं।
और उसका...
अपने दोस्तों के साथ एक छोटा सा चैट ग्रुप था।
और...
पर शायद उनमें से एक और लड़का उस लड़की को पसंद करता था, और उसने उस लड़की को यह बता दिया।
मेरा मतलब, ज़ैक ने माफ़ी माँग ली थी, पर स्कूल ने मिसाल कायम करने के लिए उसे सज़ा दी।
वह... वह मामला महीनों तक चलता रहा था।
मुझे... बड़ा शर्मिंदगी भरा मामला है।
और...
उसने अपने दोस्तों को खो दिया
और तब से वह सबसे दूर रहने लगा है।
ओह, धत्। यह महक कैसी है?
हे भगवान। यह तो पॉसम है।
कैली!
धत्।
वाह।
हे भगवान।
कमबख़्त यह क्या है? ये सब चीज़ें क्या हैं?
कॉल आ रही है
छूटी हुई कॉल - द सकर्स
यह तो कमबख़्त ज़ैक का फ़ोन है।
हे भगवान।
क्या यहाँ कोई डॉक्टर आ सकता है प्लीज़?
मैं आपको बाद में फ़ोन करती हूँ।
हम ऐसे ही बहस करते रह सकते हैं।
तुम पुलिस वालों से कह सकती हो कि मैं लोगों की उँगलियाँ काटता फिरता हूँ
और मुझे अपना मृत परिवार दिखाई देता है।
वैसे, तुम्हें पता है कि मेरा सच में वह मतलब नहीं था, है ना?
या तुम्हें लगता है कि इतने साल जेल में बंद रहकर मैं, मतलब,
बिल्कुल सनकी और पागल हो गया हूँ। हद है।
मुझे नहीं लगता कि तुम पागल हो।
मुझे लगता है कि तुम अपराधी हो।
ऐना, तुम कहाँ हो?
आराम से। ठीक है।
सत्रह साल बाद जेल से रिहा होकर,
तुम्हें लगता है कि मैं सबसे पहले जाकर किसी बच्चे के शरीर को काटूँगा?
बस उसकी मॉम को परेशान करने के लिए?
तुमने मेरे बेटे के साथ कमबख़्त क्या किया है?
और कमबख़्त उसके पैर की उँगली कहाँ है?
नैट, मैं अभी बात नहीं कर सकता। क्या हुआ?
उसने वह यहीं किया था। उसने वह घर में ही किया था।
डेन में।
हे, इसकी साँस अटक रही है!
तुम ठीक हो?
भगवान।
क्या यह इनके पैर की उँगली है?
- हाँ। - मुझे यह कैसे पता होगा...
- मिस बॉडन? - क्या?
आपके बेटे से जुड़ी बात है।
मुझे नहीं लगता कि अपने पैर की उँगली ख़ुद ही काट लेना मुमकिन भी है?
वैसे, जोड़ों से पैर की उँगलियाँ अलग करने में ज़्यादा ताक़त नहीं लगती।
डॉक्टर ने कहा, "उसे एक छोटी गाजर जैसा समझो।"
- क्या? - मैं...
जब हम फ़ंडरेज़र कार्यक्रम में थे, वह घर आया होगा,
उसने कुछ नशा किया होगा,
और घर में ही अपने पैर की उँगली काट ली होगी।
फिर हमारे घर आने के बाद, वह मुख्य द्वार से बाहर गया होगा,
और इसी वजह से अलार्म बजा होगा।
उसकी उँगली किसी और ने काटी है।
मैक्स हमारे साथ फ़ंडरेज़र कार्यक्रम में था।
वह बीच में आया था।
देखो, उससे पहले, वह अपना ड्राइविंग लाइसेंस बनवा रहा था।
उसके पास किसी और जगह होने का पुख़्ता सबूत है।
क्या?
क्या, ज़ैक ने अपने साथ यह ख़ुद ही किया है?
नहीं।
मैं घर जाना चाहता हूँ।
जानती हूँ, जान। जानती हूँ।
तुम्हें बस रात भर यहाँ रहने की ज़रूरत है, ठीक है?
हाँ, ठीक है।
ठीक है, मैं जाकर नैटली को देखती हूँ।
- ठीक है। - मैं वापस आ जाऊँगी।
- ठीक है। - ठीक है?
बाय।
रुकिए, रुकिए, रुकिए, रुकिए, रुक जाइए।
मुझे पेशाब करना है।
- आ जाओ। मैंने सम्भाला हुआ है। - नहीं, मैं...
मुझे अंदर तक छोड़ने की ज़रूरत नहीं है, डैड।
- मैं यहीं पर इंतज़ार करता हूँ। - हाँ।
मैंने सुना कि तुम्हारे पैर की एक उँगली ग़ायब हो गई।
दर्द हो रहा है?
नहीं, ज़्यादा नहीं।
अच्छी बात है।
तुम्हारे माता-पिता तुम्हारा अच्छे से ख़याल रखेंगे।
भाड़ में जाएँ मेरे माता-पिता।
ठीक हो?
हाँ।
मैं बहुत तक गया हूँ। चलिए, ऊपर चलते हैं।
तुम्हारा शानदार कमरा तुम्हारा इंतज़ार कर रहा है।
हे भगवान। माफ़ करना।
ज़ैक के बारे में कोई नई ख़बर?
तुम्हारे डैड अभी भी अस्पताल में हैं। मैं वहाँ वापस जा रही हूँ।
मैंने यहाँ एक पॉसम को देखा।
मुझे लगता है वह शायद दीवार में रह रहा है।
दरअसल, एक दिन मुझे खरोंचने की आवाज़ सुनाई दी थी।
तुम्हें पता है यह सब सामान कैसा है?
नहीं।
और तुमने उसे ऐसा कुछ करते हुए पहले कभी नहीं देखा?
कभी नहीं।
अब तो वह मुझसे बात ही नहीं करता है।
डैनी ने बताया कि वह ऑनलाइन एक लड़की से मिला।
ज़ाहिर है वह बेहद आकर्षक है।
बहुत अच्छे। यह तो अच्छी बात है।
वैसे, मुझे उसका फ़ोन मिला।
मुझे उसका पासवर्ड नहीं पता, लेकिन...
भगवान का शुक्र है कि हम तुम पर हमेशा भरोसा कर सकते हैं कि तुम ठीक रहोगी।
नोआ, मैं आज काम पर नहीं आ सकती। मैं अभी बस...
तुम सच कह रही हो?
कैसे?
वे दोनों? कमबख़्त यह क्या हो गया?
उन्हें लगता है कि बनी ने बायरन को गोली मारी, फिर वह गिर पड़ी। शायद दिल के दौरे से।
पर बनी ने उसे जेल से छुड़ाने के लिए सालों मेहनत की।
लगता है आपके उन्हें यहाँ छोड़ने के बाद वह वापस बाहर चला गया।
जब घर आया तो होश में नहीं था, शराब या किसी नशे के असर में।
पड़ोसियों ने लड़ाई-झगड़े, चीखने और फिर धमाके की आवाज़ें सुनीं।
पता है, लोग हमेशा वैसे नहीं होते हैं जैसी आप उनसे उम्मीद करते हैं।
नहीं, मुझे उन्हें देखना है।
हाँ, मुझे लगा ही था।
हमें यहाँ रहने की ज़रूरत नहीं है।
हाँ।
उसने मुझसे कहा था कि वह इंडी 500 रेस देखने जाना चाहता है। अपनी मॉम को साथ लेकर।
मेरा मतलब, कमबख़्त क्या हो गया?
हे, देखो। जेल इंसान को कई अलग-अलग मायनों में बदल सकती है
और यह बात वहीं जाकर समझ आती है।
वह एक आदमी को बना भी सकती है, और उसे तोड़ भी सकती है,
या फिर उसे इतना बदल सकती है कि उसकी ख़ुद की मॉम भी उसे पहचान न सकें।
इसलिए ख़ुद को दोष मत दो।
हे, देखो। यह सही समय नहीं है,
लेकिन हमें एक और निर्दोष बंदे के बारे में बात करने की ज़रूरत है।
मैक्स नहीं। रूबेन।
वह अपनी अपील वापस लेना चाहता है।
वह इस मोड़ पर हार नहीं मान सकता। छह हफ़्तों में उसे फाँसी दे दी जाएगी।
इसीलिए तुम्हें आज ही टारवॉटर जाना होगा
और उससे बात करके उसमें कमबख़्त फिर से लड़ने का जज़्बा भरना होगा।
मैं... मैं नहीं जा सकती।
ज़ैक... वह अस्पताल में है।
ज़ैक को क्या हो गया? वह ठीक तो है?
मुझे काफ़ी बेहतर नींद आएगी, जब मुझे इस सवाल का जवाब पता चल जाएगा,
लेकिन उसे जल्दी ही छुट्टी मिल जाएगी, तो मुझे घर जाना होगा, ठीक है?
मैं रूबेन से कल बात कर लूँगी।
देखो तो कौन आया है।
हाय, मॉम।
बच्चे।
तुम्हें भूख लग रही होगी, हँ? तुम्हें खाने के लिए कुछ चाहिए?
नहीं, नहीं।
सवाना कॉफ़ी रॉस्टर्स की ब्लैक कॉफ़ी अच्छी रहेगी।
ठीक है। कॉफ़ी तैयार करते हैं।
उन्होंने तुम्हें तुम्हारे पैर के लिए कुछ निर्देश वग़ैरह दिए थे?
नहाना मना है। शुक्रवार तक बूट पहने रखना है।
काफ़ी बदबू फैलने वाली है।
उन्होंने कहा मैं उसे रख सकता हूँ।
बूट को?
नहीं। पैर की उँगली को।
मैं कपड़े बदलने जा रहा हूँ।
ठीक है।
जो सोच रही हो, कह दो।
मैं सोच रही हूँ कि हमारे बेटे के साथ ऐसा बहुत कुछ हुआ है
जिसके बारे में हम नहीं जानते,
और हमें जितना कम पता होगा, हमारे लिए उसकी मदद करना उतना ज़्यादा मुश्किल होगा।
और मुझे लगता है कि उसकी मदद करने का सबसे अच्छा तरीक़ा बस यही है कि हम बस उसके लिए मौजूद रहें।
तुम ऐसे कह रहे हो जैसे मैं कुछ और करने को कह रही हूँ।
माफ़ करना, बस यह पूरा बायरन वाला मामला और...
बस ऐसा लगता है जैसे सब कुछ बिखर रहा है, है ना?
वह लड़की कौन है जिससे वह ऑनलाइन मिला था?
भगवान। सही कहा।
पिछले साल सोफ़िया वाले मामले के बाद,
ज़ैक की एक ऑनलाइन गर्लफ़्रेंड है जिसके बारे में हम कुछ नहीं जानते।
तुम्हें लगता है हमें उससे पूछना चाहिए कि क्या उस लड़की ने उसे ड्रग्स दिए थे?
सही कहा।
देखो, हमें जानना होगा कि यह कैसे हुआ था।
हाँ।
ज़ैकरी।
कैसा लग रहा है?
ठीक लग रहा है।
तुम्हें कुछ याद आया?
मतलब तुम्हारे यहाँ से जाने के बाद, क्या तुम किसी से मिले थे,
शायद इंटरनेट पर मिली उस लड़की से?
मुझे अभी भी याद नहीं आ रहा है।
हमें तुम्हारी फ़िक्र हो रही है, ज़ी।
तुम्हें किसी से तो बात करनी होगी।
उन चीज़ों के बारे में, जो मुझे याद नहीं हैं?
अब डॉ. कार्लायल के साथ हफ़्ते में तीन सेशन होंगे। ठीक है?
और कुछ सेशन हम साथ में भी करेंगे। हम दोनों।
इसे मैं अपने पास रखूँगी।
ओह, नहीं। मेरा फ़ोन मैं ही रखूँगा।
- तुम्हारा पासकोड क्या है? - मेरा फ़ोन मुझे वापस दीजिए।
मैं आपको पासकोड नहीं बताऊँगा।
यह तस्वीर कैसी है?
कौन सी तस्वीर?
- कमबख़्त कुतिया कहीं की! - हे, हे, हे, हे।
- मेरा फ़ोन वापस दो। - अपनी मॉम को गाली मत दो।
- मॉम, मुझे... - सब ठीक होने पर फ़ोन वापस मिल जाएगा, ठीक है?
- हे, सुनो! शांत हो जाओ, प्लीज़। - मुझे छोड़िए! डैड।
मॉम!
ऐसी लड़की के दीवाने हो जिसे तुमने कभी छुआ तक नहीं
अब तुम सिर्फ़ एक लड़की नहीं रहीं तूफ़ान बन चुकी हो
फिर मेरी लहरों में डूब जाओ
तो आज रात हम क्या कर रहे हैं?
इस वाले पर नहीं। दूसरे से आओ।
तस्वीरें भेजो!
बेसब्र लड़का। यह तो बस हमारी शुरुआत है।
तुम ऑनलाइन हो?
घर के पीछे के आँगन का मोशन सेंसर।
ब्रैंडन? ब्रैंडन?
हे, टॉमी।
किसी दिन कोई आपको गोली मार देगा।
तुम और मेरी बेटी जैसे आरामदायक ज़िंदगी जीने वाले
उदारवादी लोग किसी को गोली नहीं मार सकते।
सही कहा।
आप जानते हैं कि अगर ऐना आपको देख लेती, तो धक्के देकर बाहर निकाल देती।
वह कमबख़्त मेरी बेटी है।
अगर मैं चाहूँ तो बरामदे में कुछ भी रख सकता हूँ
और वे दोनों मेरे नवासा-नवासी हैं।
तो मैं बस... मैं नैटली के लिए कुछ लाया था।
मैं उसके लिए फ़ुटबॉल खेलने के लिए स्पाइक्स वाले जूते लाया था। उसे फ़ुटबॉल खेलना पसंद है, है ना?
उसे वह मेगन रेपिनो पसंद है।
वे मेगन रेपिनो के जूते हैं। मेरा मतलब, वे उसके जूते नहीं हैं।
- वह... वह उनकी... मॉडल है। - ठीक है।
वह लड़की... वह मर्दों की टीम के लिए भी खेल सकती थी।
- ठीक है। ठीक है। ठीक है। - वह भी कमाल कर देती।
नैटली का जन्मदिन हफ़्तों पहले था।
ऐना नहीं चाहती कि आप यहाँ आएँ। यह डिब्बा ले जाइए।
मैं कुछ अच्छा करने की कोशिश कर रहा हूँ, कमबख़्त।
तुम...
ऐना से कहना कि मुझे उससे मिलकर बहुत अच्छा लगेगा...
जब भी वह तैयार हो।
मैं आप पर एक एहसान कर देता हूँ।
मैं उसे नहीं बताऊँगा कि आप आए थे।
गुड नाइट, ब्रैंडन।
जब भी वह तैयार हो। जब भी वह तैयार हो।
कमबख़्त तुम कौन हो?
हे।
आख़िर तुझे हो क्या गया है, कुत्ते?
तू भौंकता तक नहीं है।
यार, यह कुत्ता, मुझे लगता है इसे कुछ हो गया है। इसे देखो ज़रा।
बहुत लम्बे समय तक ज़ंजीर में बंधा जानवर
यह सीख जाता है कि चाहे वह कुछ भी करे, उससे कोई फ़र्क़ नहीं पड़ता।
यह कुत्ता तो जैसे एक ज़िंदा लाश बन गया है, तुम देख नहीं पा रहे हो?
इसे अपने मालिक तक की आवाज़ सुनाई नहीं दे रही है।
यह बेवक़ूफ़ कुत्ता कोई करतब वग़ैरह करना भी नहीं जानता।
और आँगन में आए अजनबी लोगों पर भौंकना तो इसे बिल्कुल नहीं आता।
तुम जैसे आदमी को, जो अपनी चीज़ों की रखवाली करता है, एक ताक़तवर, ख़तरनाक कुत्ते की ज़रूरत है।
हाँ, तुम सही कह रहे हो।
अगर तुम चाहो तो मैं इसे अपने साथ ले सकता हूँ,
क्योंकि मैं सली मूड ड्राइव वाली ह्यूमेन सोसाइटी में काम करता हूँ, समझ रहे हो?
और तुम कल आ जाना और कहना कि मैक्स ने तुम्हें भेजा है।
क्योंकि वहाँ एक कुत्ता है, एक नया कुत्ता, जो तुम्हारे लिए बिल्कुल सही रहेगा, क्योंकि वह...
वह एक मैक्सिकन पिट बुल है जिसका सिर मानो... मेरे सिर जितना बड़ा है
और वह मेरा गला ऐसे फाड़ देता जैसे...
तुम्हें उसी की ज़रूरत है, मेरे दोस्त।
क्या, तुम कह रहे हो मुझे इस कुत्ते के बदले में वह कुत्ता मिल जाएगा?
जैसे कार वग़ैरह की अदला-बदली होती है?
हाँ, मैं तुम्हारे लिए इसका इंतज़ाम कर दूँगा। और उसका नाम "तू पोइया" है।
समझ गए? तुम उसका या मेरा नाम भूल तो नहीं जाओगे?
तो, वहाँ जाकर तुम आख़िर क्या कहोगे?
- मुझे मैक्स ने भेजा है। - हाँ?
- सही कहा? - हाँ।
मैक्स। मैं यहाँ "तू पोइया" लेने आया हूँ।
- तुम्हारा औज़ार। - सही कहा।
- हाँ। - तुम्हें कुत्ता मिल जाएगा।
मिलती-जुलती तस्वीरें खोजें
खोजा जा रहा है
शून्य मेल
तुम कमबख़्त हो कौन?
एंजेलएक्स
क्या तुम अंदर हो?
तो ज़ैक उस लड़की को मैसेज कर रहा था।
मिसेज मिट जाते हैं
इसलिए मेरे पास बस पिछले कुछ दिनों के मैसेज हैं, पर फिर भी हज़ारों मैसेज हैं।
तुम यहाँ अंदर कब से बैठी हो?
तुम मुझे उस लड़की के बारे में पता लगाने के लिए दोषी महसूस कराने की कोशिश कर रहे हो
जिसने ज़ैक को पूरी तरह से अपने क़ाबू में कर रखा है?
नहीं। मैं तुम्हारा ध्यान खींचने की कोशिश में हूँ, क्योंकि तुम एक चीज़ पर अटक जाती हो।
माफ़ करना अगर मेरा ध्यान इस बात पर अटका है कि हमारे बेटे को ड्रग्स किसने दिए थे।
इससे कोई फ़र्क़ नहीं पड़ता कि उसे ड्रग्स किसी ऑनलाइन गेमर लड़की ने दिए थे या मैक्स केडी ने,
या फिर सवाना बनैनाज़ ने।
यहाँ सिर्फ़ ज़ैक मायने रखता है।
हमें उसके लिए मौजूद रहना होगा। हमें सामान्य ज़िंदगी में लौटना होगा।
तो मैं चाहता हूँ कि तुम भी मेरे साथ वही करो, अगर तुम कर सको।
हमें असल दुनिया में बहुत काम करना है।
हैलो।
सोफ़िया। मैं बोल रहा हूँ, ज़ैक।
क्या चाहिए तुम्हें?
मैं बस कहना चाहता था कि मैं... मैं बस... मुझे माफ़ कर दो। फिर से।
मुझे वह नहीं करना... मैं नहीं...
मैं बस...
टारवॉटर राज्य जेल सवाना, जॉर्जिया
रमीरेज़, कोई मिलने आया है।
मुलाक़ात कक्ष
ये वकील लोग कभी भी हार नहीं मानते।
हैलो, रूबेन।
तुम जानते हो मैं कौन हूँ?
फिर तुम्हें पता होगा कि यह वह आख़िरी जगह है जहाँ मैं कभी भी आना चाहूँगा।
फिर तुम यहाँ क्यों आए हो?
मैंने सुना कि तुम अपील वापस लेने वाले हो।
तुम्हें एसजेएलपी ने भेजा है।
मैंने उनसे कह दिया था कि मैं अब अपील नहीं करूँगा।
मैं यहाँ तुमसे एक बात कहने आया हूँ...
...कि तुम्हारे दर्द की भी अहमियत है।
तुम्हारा दर्द, तुम उसे अपनाओ और उसे अपनी ताक़त में बदल दो।
पता है, ये शब्द तुम्हारे मुँह से सुनकर अजीब लग रहा है।
मैंने तुम्हारे बारे में कुछ बातें सुनी थीं।
मैं हैरान हूँ कि उन्होंने तुम्हारे जैसे कमीने को यूँ ही निकल जाने दिया।
मैं जन्म से कमीना नहीं था।
इस दुनिया ने मुझे कमीना बना दिया। ज़िंदा रहने के लिए मुझे कमीना बनना पड़ा।
और तुम...
मैंने कभी किसी को नहीं मारा था, जब तक कि उन्होंने मुझे इस घटिया जगह में नहीं डाल दिया।
यह जगह आप पर हावी हो जाती है!
पिछले हफ़्ते ही, मैं वहीं था जहाँ आज तुम हो।
तुम्हें लगता है कि तुम्हारी कहानी ख़त्म हो चुकी है, पर ऐसा नहीं है।
शायद वह तुम्हारी कहानी है ही नहीं।
हो सकता है तुम्हारी ज़िंदगी का कोई बड़ा उद्देश्य हो... जो अब तक सामने नहीं आया।
रूबेन!
ज़ैक।
ज़ैक, तुम आख़िर क्या कर रहे हो?
ज़ैक।
तुम कहाँ जा रहे हो?
डॉक्टर ने मुझसे पैदल चलने को कहा था, तो मैं...
मैं बस सैर करने जा रहा हूँ।
सोफ़िया ने कुछ लोगों को बताया कि तुमने उसे फ़ोन किया।
प्लीज़ कह दो कि अभी तुम वहाँ नहीं जा रहे हो।
बस... मैं... मैं माफ़ी माँगना चाहता हूँ।
जो कुछ हुआ, तुम उसे ठीक नहीं कर सकते। तुम्हें आगे बढ़ना होगा।
तुम्हारे लिए सब कुछ आसान है।
तुम बढ़िया एथलिट हो, पढ़ाई में अच्छी हो, एकदम आदर्श बेटी।
मेरे लिए कुछ भी आसान नहीं है।
यह कमबख़्त थका देने वाला है।
वे मुझे समझते तक नहीं हैं।
मॉम और डैड हमें नहीं जानते।
और हम उन्हें नहीं जानते।
वे बस हमारा भला चाहते हैं।
कम से कम तुम्हारा। तुम उनके असली बच्चे हो।
हालाँकि उन्हें तुम ज़्यादा पसंद हो।
चलो। चलो, घर चलते हैं।
मैं सम्भाल लूँगा। मैं चल सकता हूँ। मैं विकलांग नहीं हूँ, बस पैर की एक उँगली कटी है।
तुम रात में यूँ ही निकल तो नहीं जाओगे, है ना?
मैं नहीं जाऊँगा।
वादा?
नाइट।
मुझे माफ़ कर दो।
पिछले कुछ दिन बहुत तनाव से भरे थे।
पता है, मैं नोआ की कही एक बात के बारे में सोचती रहती हूँ,
कि अगर मैक्स दोषी साबित होता तो यह हमारे लिए कितना बुरा होता।
लेकिन उसके ख़िलाफ़ पुख़्ता सबूत थे।
वह अपनी पत्नी को बहुत मानसिक यातना देता था।
ल्यूमिनोल को उसके घर और उसकी कार की डिक्की में ख़ून के निशान मिले थे...
एमी ब्रैनकाटो ने अपना जुर्म कुबूल किया था। उसके पास क़त्ल का हथियार था।
हो सकता है वह उसे मैक्स ने ही दिया हो।
और उसने अपने सिर में गोली मारकर मैक्स पर आख़िरी एहसान किया था?
वह लोगों को प्रभावित करके उनसे चीज़ें करवा सकता है।
पता है... पता है मैं शायद ज़रूरत से ज़्यादा शक कर रही हूँ।
- माफ़ करना, मैं... - एमी ब्रैनकाटो के उसके साथ शारीरिक सम्बन्ध थे,
और वह उसकी पत्नी को अपने रास्ते से हटाना चाहती थी।
तो, वे सारे सबूत जो हमारे हिसाब से मैक्स की तरफ़ इशारा कर रहे थे, वे असल में एमी की तरफ़ इशारा कर रहे थे।
मान लो तुम्हारी बात सही है।
क्या तुम्हें अपराधबोध महसूस नहीं होता?
हमने वही किया जो हमें सही लगा।
है ना?
क्या हम बस इस मामले को पीछे नहीं छोड़ सकते?
वापस सामान्य ज़िंदगी जीना शुरू नहीं कर सकते? साथ में?
हाँ। हाँ।
तुमने अलार्म बंद कर दिया?
शुक्रिया की कोई ज़रूरत नहीं है।
ऐसा कोई ज़रूरी काम नहीं है कि तुम एक घंटा ज़्यादा ना सो सको, है ना?
नहीं, शायद नहीं है। लेकिन...
धत्। धत्! धत्!
मुझे उस कमबख़्त फ़ोन को पूल में फेंक देना चाहिए था।
अब कहाँ आग लग गई?
नोआ, मुझे माफ़ करना। मैं रूबेन से बात करने के लिए अभी जा रही हूँ।
बस कल का दिन मेरे हाथ से निकल गया।
शांत हो जाओ।
मैक्स केडी के वहाँ जाकर उसे समझाने और हिम्मत देने के बाद
रूबेन को फिर से अपनी जान बचाने में दिलचस्पी होने लगी है।
मैक्स केडी ने वहाँ जाकर उससे बात क्यों की?
देखो, वह ऑफ़िस आया था,
जानना चाहता था कि वह हमारी मदद कैसे कर सकता है। मैंने कहा,
"वापस जेल जाने के बारे में क्या ख़याल है?"
देखो, वह ग़ैर-लाभकारी संस्थाओं के लिए बहुत काम का आदमी है।
और वह "द टाइम्स" को एक इंटरव्यू भी देने वाला है।
हमें अपनी शुभकामनाएँ दो।
रुको, वह इंटरव्यू दे रहा है? कब?
अभी।
इस समय ऑफ़िस में उसका ही इंतज़ाम हो रहा है।
- मैं अच्छा लग रहा हूँ? बताओ? - हाँ।
हे।
मैं वहाँ आ रही हूँ।
अब तो आराम नहीं किया जा सकता।
मैक्स, आप उस व्यवस्था के सबसे बड़े शिकार हैं,
जिसे आप आपराधिक अन्याय व्यवस्था कहते हैं।
लेकिन मुझे पूछना होगा, आपने अपराध स्वीकार करके समझौता क्यों किया था?
देखिए, मुझ पर बहुत दबाव था।
किसका?
यह अतीत की बात है।
टैबिथा, आज, मैं बस
रूबेन रमीरेज़ जैसे उन दूसरे लोगों की मदद करना चाहता हूँ जिन पर अन्याय हुआ है, ठीक है?
और ईश्वर का शुक्रिया, एसजेएलपी जैसे समूहों के लिए, जो रूबेन के लिए लड़ रहे हैं।
यह मानना मुश्किल है कि आप अतीत के बारे में नहीं सोचते।
लेकिन वैसे, अतीत है क्या?
मृत चीज़ों से भरा हुआ एक संग्राहलय।
आपका बचपन सामान्य नहीं था, है ना?
आप अपने पिता से 13 साल की उम्र तक नहीं मिल पाए थे?
हाँ। मेरे पिता।
ठीक है, मेरे पिता एक अमेरिकी सैनिक थे,
- उन्होंने ख़ूब मज़े किए। - ठीक है।
उन्होंने एक ख़ूबसूरत जवान बैस्क महिला को गर्भवती कर दिया, लेकिन वह बच्चा नहीं चाहती थीं।
तो, मतलब, उनके...
उनके साथ रहकर... रहकर बड़ा होना कोई आसान काम नहीं था। आप समझ रही हैं?
लेकिन कम से कम वह खाना बहुत अच्छा पकाती थीं।
इसीलिए मैंने रेस्त्राँ उद्योग में क़दम रखा।
तो, कम से कम मेरे पास यह तो है।
और, हाँ।
और फिर, जब मैं 13 साल का था, उन्होंने आत्महत्या कर ली।
हाँ। धड़ाम। वह एक इमारत से नीचे कूद गईं।
और मुझे अपने पिता के साथ रहने के लिए अमेरिका भेज दिया गया।
अब स्पेन में मेरा कोई परिवार नहीं है, मैं वहाँ कभी वापस नहीं गया।
और जब मैं उत्तरी कैरोलाइना पहुँचा...
मुझे नहीं पता। मैं... मैं एकदम भटक सा गया था।
मुझे अंग्रेज़ी बोलनी भी नहीं आती थी, समझ रही हैं?
आपके डैड ने आपको अंग्रेज़ी सिखाई?
नहीं। नहीं। नहीं। नहीं, मेरे पिता एक नई ज़िंदगी जी रहे थे।
वह कुत्ते पाल रहे थे।
उनका एक... उनका एक नया परिवार था
और वह नहीं चाहते थे कि कोई
हरामख़ोर कमीना उनके आसपास रहे, शायद।
बहुत तकलीफ़देह बात है।
वह मुश्किल दौर था, लेकिन मुझे हालात के अनुसार ख़ुद को ढालना था।
और मैंने ख़ुद को ढाला।
मैंने मज़बूत बनना सीखा।
उससे मुझे सही और ग़लत की पहचान हुई।
पता है, एक दिन एक पुराने दोस्त ने मुझसे कहा
कि अपनी ग़लतियाँ सुधारने के लिए कभी भी बहुत देर नहीं होती,
और मैंने ज़िंदगी भर सिर्फ़ एक चीज़ की चाह रखी।
कि मेरा अपना एक परिवार हो।
और मैं उसे साफ़ देख पाता था। पत्नी, बेटी, बेटा।
शायद एक घर जिसके पीछे एक बड़ा सा आँगन है।
शायद एक स्विमिंग पूल।
यहाँ तक कि एक गुज़रती हुई बिल्ली भी। पता नहीं।
उसके लिए अब शायद बहुत देर हो चुकी है।
पता नहीं, लेकिन मैं एक बेसब्र लड़का था,
लेकिन मैं एक सब्र रखने वाला आदमी हूँ।
और यह तो बस मेरी शुरुआत है।
क्या?
बेसब्र लड़का। यह तो बस हमारी शुरुआत है।
हरामज़ादा।
सब ठीक है? ऐना? हैलो?
क्या हमारी अभी यह बात नहीं हुई थी कि हम ज़ैक पर ध्यान देंगे? सामान्य ज़िंदगी में लौटने की कोशिश करेंगे?
हाँ। तुम सही कह रहे हो।
लग नहीं रहा है तुम मान गई हो।
क्या मैक्स को किसी तरह पता चल सकता है हमने क्या किया था?
हमारे अलावा और कोई नहीं जानता।
कोई नहीं जान पाएगा, क्योंकि उसकी ज़रूरत ही नहीं है, है ना?
सही कहा।
हमने वही किया जो हमें सही लगा।
इस घर में चार बेडरूम, चार बड़े बाथरूम और एक छोटा बाथरूम है।
रसोई में,
यहाँ सम्भलकर चलिएगा, सभी उपकरण नए और स्टेनलेस स्टील के हैं।
निजी बरामदा सीधे एक ख़ूबसूरत बग़ीचे में खुलता है।
आप यहाँ रखा सारा फ़र्नीचर भी ख़रीद सकते हैं, बस उसकी क़ीमत अलग होगी।
और गराज के ऊपर जो अतिरिक्त कमरा है,
आप उसे होम ऑफ़िस या खेलने के कमरे की तरह इस्तेमाल कर सकते हैं।
क्या आप अकेले हैं? आपके बच्चे हैं? आपके इस प्यारे से पालतू जानवर के अलावा।
यह घर में कोई गंदगी तो नहीं करेगा, है ना?
नहीं।
बयाना देकर जल्दी ही सौदा कर लें तो कैसा रहेगा?
और मैं कोई भी शर्त नहीं रखूँगा।
मैं देखती हूँ क्या हो सकता है।
माफ़ करना। आप बुरा मत मानिएगा, लेकिन मैं जानती हूँ आप कौन हैं।
क्या यह घर आपके बजट में है?
पैसों की फ़िक्र मत करिए। मुझे मेरी तकलीफ़ों के लिए मुआवज़ा मिलने वाला है।
ठीक है।
क्या आपके बैंक में कोई है जिससे मैं बात कर सकती हूँ?
आपको पता ही है लोग क्या कहते हैं। भरोसा करो, लेकिन जाँच-परखकर।
हाँ। आपको पता है लोग और क्या कहते हैं?
कि अगर आपको झूठा दोषी ठहराया जाता है,
तो उसका सदमा बाक़ी क़ैदियों से अलग होता है,
क्योंकि आप उन सभी व्यवस्थाओं से भरोसा खो देते हैं, जो आपकी रक्षा करने के लिए बने थे,
जैसे क़ानून और पैसे।
तो, आपको सिर्फ़ एक व्यवस्था समझ आती है, वह है "भाड़ में जाओ" वाली व्यवस्था।
पर, ग्लोरिया, आप उस व्यवस्था में नहीं हैं।
आप नहीं हैं। आप अभी भी दूसरी व्यवस्था में हैं।
- सही कहा ना? - हाँ।
फ़िक्र मत करिए, मेरी दोस्त। मैं आपको पूरी जानकारी दे दूँगा।
और मैं माँगे हुए दाम से ज़्यादा ही दूँगा।
कितने ज़्यादा?
क्या आप मुझे थोड़ा समय दे सकती हैं ताकि मैं इस जगह को महसूस कर सकूँ?
ज़रूर।
अकेले में, अगर आपको ऐतराज़ ना हो।
आप बिल्कुल बाहर चली जाइए, प्लीज़।
उप-शीर्षक अनुवादक : पुनीत कुसुम